Redaktørforening

Styremøte 2022-11-29

RKN/AJ

**Sak 2022-52: Regnskapsrapp. per 20. nov., prognose for 2022 og budsjett for 2023**

**Generelt**

I likhet med både 2020 og 2021 har 2022 vært et regnskapsmessig litt spesielt år for NR. Det er skyldes at det fortsatt er noe usikkerhet knyttet til husleie- og øvrige utgifter i Pressens hus, i tillegg til ekstrautgifter knyttet til endringer i sekretariatet. Totalt sett vil vi i 2022 ende opp med et betydelig overskudd. Det skyldes i hovedsak at utgifter i forbindelse med Monica Andersens sluttpakke ble ført på 2021-regnskapet. NRs økonomi er solid, med en egenkapital på rundt syv millioner kroner, og i praksis ingen gjeld.

*Inntektene totalt* for 2022 vil bli rundt 430.000 kroner lavere enn budsjettert. Samtidig vil både *prosjektkostnadene og personalkostnadene* også ende lavere enn budsjettet. *Driftskostnadene* vil derimot ende på drøyt 175.000 høyere enn budsjettert.

**Regnskapsrapporten pr 20.11.2022 – prognose for året 2022**

*Inntektene* per 20. november ligger, ifølge regnskapet, rundt 150.000 kroner over budsjett. Kontingentinntektene ligger drøyt 460 000 kr foran budsjett. Prognosen for året, hvor vi har tatt inn også periodiserte *kontingentinntekter* på drøyt 700.000 kroner, viser at vi vil ha kontingentinntekter tilsvarende rundt 750 årskontingenter i 2022. Posten «adm. vederlag» vil trolig ende i tråd med budsjett. Det vil også *«Refusjon OR».* Når det gjelder «*Prosjektmidler/PFF»*, hvor inntektene kommer fra NRs vederlagsfond og går til delvis dekning av NRs andel av finansieringen av PFU og Pressens Offentlighetsutvalg, samt til NR kompetanse, så ligger prognosen litt under budsjettet. Det skyldes en noe lavere kursaktivitet i 2022.

*«Inntekter vårmøte»* er over 250.000 lavere enn budsjettert, mens inntekter høstmøtet er 35 000 lavere. Dette må imidlertid sees opp mot kostnadene. Målet er at både høst- og vårmøtene skal gå i balanse. Vi kommer tilbake til dette under kostnader.

*«Andre inntekter»* ligger noe under budsjett. Fakturering av skattebehandlingsprogrammet Taxy vil imidlertid komme inn på denne posten, og dermed bringe den noe nærmere det budsjetterte.

**Totale inntekter** per 20. november er 10.407.891 kr. Prognosen for året tilsier samlede inntekter på i alt 11 287 128kroner, hvilket er rundt 430.000 kroner under budsjett.

**Møte- og prosjektkostnadene** viser per 20. november et forbruk på 88 416 over budsjett. Men her er det store variasjoner mellom postene. Posten *«kostnader andre møter»* viser en overskridelse på over 142 000 kroner, og *«prosjekter og utredninger»* viser også en overskridelse på drøyt 162 000 kroner. Dette skyldes ekstra kostnader i forbindelse med møteaktivitet, strategiseminar, ansettelser i sekretariatet og partshjelp i forbindelse med to rettssaker i 2022. Samtidig er det andre poster som ligger langt lavere enn budsjettert. *«Tiltak i handlingsplanen»* var budsjettert med 175 000. Her er det så langt i år kun fakturert 44 430 kroner. Kostnadene for vårmøtet/Medieleder overskred inntektene med ca 30.000 kroner som i hovedsak skyldes ekstra utgifter i forbindelse med NRs kom-sammen-arrangement. Høstmøtet ligger an til en noe mindre overskridelse.

**Lønns- og personalkostnader** ligger per 20. november drøyt 600.000 kroner under budsjett, noe som i hovedsak skyldtes at man hadde budsjettert for å ta deler av Monica Andersens sluttpakke i år, mens det i forbindelse med årsoppgjøret for 2021 ble klart at disse utgiftene måtte føres på fjorårets regnskap.

**Driftskostnadene** per 20. november viser en overskridelse på 175 000 kr. Hovedårsaken er økte utgifter i forbindelse med de nye lokalene i Pressens hus. Her var det vanskelig å budsjettere på forhånd, fordi det knyttet seg betydelig usikkerhet til utgiftene til leie samt fellesutgiftene som fordeles mellom de ulike organisasjonene. Her har det også inntruffet uforutsette hendelser gjennom 2022, med ny kantine- og renholdsavtale med høyere pris enn tidligere samt økte strømutgifter. Det er også en overskridelse på reisekostnader som i hovedsak skyldes at dekning av pendlerutgifter for generalsekretæren ble feilhørt de første månedene.

**Totale kostnader** per 20. november er 9.772.017 kroner.

**Årsresultatet** vil trolig ende på rundt 500.000 i pluss. Det er imidlertid en viss usikkerhet knyttet til prognosen.

Merk at det er en liten differanse mellom resultat og balanserapporten resultatmessig. Det vil alltid bli slik på grunn av at balanserapporten kun kan kjøres ut pr hele måneder og ikke f.eks. pr 20.11 slik som resultatet kan.

**FORSLAG TIL BUDSJETT 2023**

**Generelt:**

I likhet med inneværende års budsjett, er budsjettet for 2023 også forbundet med flere usikkerhetsfaktorer. Det gjelder driften av Pressens Hus og økte kostnader pga den generelle prisstigningen. I tillegg har Norsk Presseforbund varslet økt kontingent i 2023, knyttet til økning i antall stillinger i sekretariatet.

Vi budsjetterer konservativt, og har forsøkt å ta høyde for eventualiteter. Sett i lys av at innmeldingen av nye medlemmer har vært god også gjennom 2022 tar vi imidlertid sjansen på å budsjettere tilsvarende 750 helårskontingenter. Sekretariatet mener det for neste år er riktig å justere kontingenten opp med kr 500, slik at ny kontingentsats blir kr 12.600. Det gir en økning på drøyt fire prosent, hvilket er noe mer enn de siste års økninger. Vi mener imidlertid det er nødvendig, sett i lys av den generelle prisstigningen.

På kostnadssiden har vi lagt oss på en forsiktig linje, gitt den smule usikkerhet som rår.

**Inntekter:**

*Kontingenten*:

Sekretariatet mener som sagt at det er riktig å foreta en oppjustering av *kontingenten* med 500 kr i 2022. Alle regionforeningene har en kontingent på kr 1500 (med unntak av Oslo, som har en ekstrakontingent på kr 925). Vi foreslår ingen justering i kontingenten til regionforeningene. Foreningene har dessuten muligheten for å søke støtte til faglige arrangementer og studieturer gjennom NRs vederlagsfond.

Sett i lys av at vi de siste par årene har hatt et visst tilsig av nye medlemmer, budsjetterer vi med at samlet anslag på drøyt 750 årskontingenter. Med en økning på kr 500 i kontingenten, gir det kontingentinntekter på 9.500.000 kroner. Da inkluderer vi pensjonistkontingent på (estimert) kr. 50.000, som jo har sin identiske motpost på utgiftssiden.

*Administrasjonsvederlaget* er vi alltid litt usikre på, i og med at det er en funksjon av overføringene til Vederlagsfondet. Vi budsjetterer konservativt, med kr 150.000.

*Refusjonen fra OR* ble i 2019 økt fra 230.000 kroner til 250.000 kroner. Den hadde da stått stille siden 2014. Vi foreslår samme vederlag neste år.

*Prosjektmidler/PFF* er foreslått økt med kr 365.000 sammenlignet med 2022-budsjettet. Det skyldes et ønske om å lage en ny versjon av Redaktørhåndboken. Sekretariatet har søkt om midler til dette fra Pressens faglitteraturfond.

Kontingenten til Norsk Presseforbund økte med nesten 200.000 kroner fra 2019 til 2020 på grunn av utvidelse av NP-sekretariatet med en stilling. Vi overbudsjetterte kontingenten litt i inneværende år, men regner med at to millioner er realistisk for 2022. Tradisjonelt har Vederlagsfondet dekket to tredeler av NRs andel, men nå er den litt lavere. Vi mener at Vederlagsfondets bidrag kan økes med kr 35.000 kroner til kr 1.250.000. I tillegg søker vi om kr 85.000 til NR Kompetanse. Totalt blir det 1.335.000 kroner i *Prosjektmidler/PFF. Forutsatt innvilget søknad om støtte til Redaktørhåndboken, vil dette gi en totalpott på 1.700.000 på denne posten.*

*Møteinntektene* er lagt på samme nivå som i 2022-budsjettet både for Medieleder 2023/NRs landsmøte og høstmøtet i november.

*Inntekter andre møter* er i praksis kursavgift for NR Kompetanse. Vi satser på gjennomføring av et «normalt» antall (6-10) fysiske samlinger i 2023.

**Kostnader**

Prosjektkostnader er budsjettert rundt 570.000 kroner høyere enn inneværende års budsjett. Det skyldes i all hovedsak økning i kontingenten til Norsk Presseforbund og økning i posten «*tiltak i handlingsplanen»*. *Kontingent NP* er vår andel av Norsk Presseforbunds kostnader. De siste årene er kontingenten økt i tråd med at PFU-sekretariatet er styrket. Nå har NP varslet et ønske om å øke antall stillinger på offentlighetsfeltet, noe som innebærer en ytterligere økning av kontingenten. Vi har satt av 2.250.000 kroner, en økning på 250.000 fra 2022-budsjettet.

*Regionkontingenter* er overføringen av 1.500 kroner pr medlem til regionene.

*Pensjonistkontingenter*: Etter et gammelt vedtak overfører NR alle kontingentmidler som kommer inn fra pensjonistene til seniorforeningene. Kontingenten er pt 300 kroner per år.

*NJ felleskasser* gjelder våre «kontingenter» til Pressens Arbeidsledighetskasse og Pressens Gravferdskasse, som er et fast beløp per medlem per år. Det dreier seg om 45 kroner per medlem til Gravferdskassen (for drøyt 900 medlemmer) og 60 kroner per medlem til Arbeidsledighetskassen. Samlet utgjør det nærmere 100.000 kroner i 2023.

*Posten «tiltak i handlingsplanen»* økes med 350.000 kr pga. utgifter til Redaktørhåndboken, nevnt under Inntekter og posten «*prosjektmidler/PFF».*

*Kostnader vårmøte og høstmøte* har tradisjonelt vært budsjettert ut fra at arrangementene skal være selvfinansierende. I 2023 er kostnadene ført opp med 450.000 kroner for hvert av arrangementene, identisk med budsjetterte inntekter.

Samlede møte- og prosjektkostnader i 2023 er budsjettert til 5.525.000 kroner.

Lønns og personalkostnadene i 2023 er budsjettert til 26.000 lavere enn 2022-budsjettet ut fra beregninger som er gjort med utgangspunkt i lønnsnivå og ventet lønnsvekst.

Driftskostnader

Driftskostnadene er budsjettert 450.000 høyere enn 2022-budsjettet. Det skyldes i all hovedsak økte kostnader til husleie og drift av Pressens hus og i tillegg et behov for ombygging av lokalene i 2023.

*Posten «kostnader lokaler»* er budsjettert til 780.000 kr i 2023, en økning på 180.000 kr fra 2022-budsjettet.

*Posten «*inventar / vedlikehold» er foreslått økt med 200.000, til 300.000 i 2023. Bakgrunnen er behov for tilpasning av lokalene i Pressens hus slik at det kan være mulig for sekretariatets tre medarbeidere å jobbe sammen i et felles landskap.

*Fremmede tjenester* gjelder primært regnskap og revisor, hvor vi budsjetterer med samme beløp som i 2022. I tillegg har vi lagt vår andel av driften av Pressens hus her.

Totale driftskostnader blir dermed kr 2.216.000.

Samlede kostnader i 2023 er budsjettert til 12.562.000 kroner. Samlede inntekter er budsjettert til 12.630.000 kroner. Det gir et budsjettert driftsresultat på 68 000 kroner, og et resultat etter finansposter på 75.500 kroner.

**Forslag til vedtak:** Regnskapsrapporten per 20. november tas til orientering. Årskontingenten for medlemskap i NR for 2023 settes til kroner 12.600, inklusive regionforeningskontingent på 1.500 kroner. Årskontingent for redaktører i mediebedrifter med mindre enn 6 millioner kroner i årsomsetning, settes til kr 6.500. Årskontingenten for studentaviser fastsettes til kr. 600 og for pensjonister til kr. 350.

Sekretariatets forslag til budsjett for 2023 godkjennes.

Vedlegg: Tabelloppstilling for resultatregnskap og balanse per 2022-11-20, prognose for 2022 og budsjettforslag for 2023.

Norsk Redaktørforening – regnskapsrapport per 20. nov. 2022, prognose 2022 og budsjett for 2023

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | Virkelig | | Budsjett | Avvik | Prognose | Budsjett | Budsjett |
| **INNTEKTER** | | | 20.11.2022 | | 20.11.2022 | 20.11.2022 | 2022 | 2022 | 2023 |
|  | | |  | |  |  |  |  |  |
| Kontingenter | | | 8 300 977 | | 7 834 750 | 466 227 | 9 070 000 | 8 954 000 | 9 500 000 |
| Adm. vederlag | | | 29 418 | | 131 250 | -101 832 | 150 000 | 150 000 | 150 000 |
| Refusjon OR | | | 250 000 | | 218 750 | 31 250 | 250 000 | 250 000 | 250 000 |
| Prosjektmidler / PFF | | | 1 230 000 | | 1 168 125 | 81 875 | 1 250 000 | 1 335 000 | 1 700 000 |
| Inntekter vårmøtet | | | 1. 328 | | 393 750 | -254 422 | 139 328 | 450 000 | 450 000 |
| Inntekter høstmøtet | | | 357 800 | | 393 750 | -35 950 | 357 800 | 450 000 | 450 000 |
| Inntekter andre møter | | | 42 000 | | 87 500 875 500- | -15 500 | 50 000 | 100 000 | 100 000 |
| Viderefakturerte inntekt. | | | 0 | | 0 | 0 | 0 | 0 | 0 |
| Andre inntekter | | | 8368 | | 26 250 | -17 882 | 20 000 | 30 000 | 30 000 |
| **SUM INNTEKTER** | | | **10 407 891** | | **10 254 125** | **-153 766 213** | **11 287 128** | **11 719 000** | **12 630 000** |
|  | | |  | |  |  |  |  |  |
| Kontingent NP | | | 1 875 878 | | 1 750 000 | 125 878 771 | 1 900 000 | 2 000 000 | 2 250 000 |
| Regionkontingenter | | | 1 093 000 | | 971 250 | 108 975 | 1 110 000 | 1 110 000 | 1 125 000 |
| Pensjonistkontingenter | | |  | | 43 750 | -43 750 | 50 000 | 50 000 | 50 000 |
| NJ felleskasser | | | 88 530 | | 87 500 | 1030 | 88 530 | 100 000 | 100 000 |
| Tiltak i handlingsplanen | | | 44 430 | | 175 000 | 130 520 | 65 000 | 200 000 | 550 000 |
| Viderefakturerte kostn. | | | - | | - | - | 0 | 0 | 0 |
| Kostnader vårmøte | | | 163 272 | | 393 750 | -228 478 | 180 000 | 450 000 | 450 000 |
| Kostnader høstmøte | | | 358 990 | | 1. 750 | -34 760 | 420 000 | 450 000 | 450 000 |
| Kostnader andre møter | | | 448 577 | | 306 250 | 142 327 | 450 000 | 350 000 | 300 000 |
| Honorar u/trekk | | |  | | 21 875 | 21 875 | 0 | 25 000 | 25 000 |
| Diverse kostnader | | | 2947 | | 8 750 | -5803 | 10 000 | 10 000 | 10 000 |
| Pressekort | | | 8 913 | | 8750 | 163 | 10 000 | 10 000 | 15 000 |
| Prosjekter/utredninger | | | 337 454 | | 175 000 | 162 454 | 350 000 | 200 000 | 200 000 |
| **Sum prosjektkostn.** | | | **4 424 041** | | **4 335 625** | **88 416** | **4 633 530** | **4 955 000** | **5 525 000** |
|  | | |  | |  |  |  |  |  |
| Lønnskostnader/feriep. | | | 2 683 860 | | 3 150 000 | -466 140 | 3 100 000 | 3 600 000 | 3 550 000 |
| Arbeidsg./pensjon | | | 1 099 320 | | 1 137 500 625 | -38 180 | 1 200 000 | 1 300 000 | 1 200 000 |
| Andre personalkostn. personalpersonalkostnader | | | 36 146 | | 65 625 | -29 479 | 75 000 | 75 000 | 71 000 |
| Ref. adm. kostnader | | | -190 779 | | -109 375 | -81 404 | -191 000 | -125 000 | - |
| **Sum personalkostn.** | | | **3 628 547** | | **4 243 750** | **-615 203** | **4 184 000** | **4 850 000** | **4 821 000** |
|  | | |  | |  |  |  |  |  |
| Avskrivninger | | | 106 414 | | 87 500 | -18 914 | 115 000 | 100 000 | 120 000 |
| Kostnader lokaler | | | 748 205 | | 525 000 | 223 205 326 | 750 000 | 600 000 | 780 000 |
| Inventar / vedlikehold | | | 61 369 | | 87 500 | -26 131 | 100 000 | 100 000 | 300 000 |
| Fremmede tjenester | | | 228 008 | | 306 250 | -78 242 | 350 000 | 350 000 | 350 000 |
| Kontorkostnader | | | 231 469 | | 157 500 | 73 969 | 232 000 | 180 000 | 230 000 |
| Aviser og faglitteratur | | | 57 876 | | 65 625 | -7749 | 65 000 | 75 000 | 65 000 |
| Telekostnader | | | 25 820 | | 43 750 | -17 930 | 35 000 | 50 000 | 50 000 |
| Porto | | | 168 | | 8750 | -8582 | 1000 | 10 000 | 5000 |
| Reisekostnader | | | 136 305 | | 87 500 | 48 805 | 140 000 | 100 000 | 100 000 |
| Deltakeravgift/konferanser | | | 65 889 | | 43 750 | 22 139 | 35 000 | 50 000 | 60 000 |
| Gaver og kontingenter | | | 29 307 | | 65 625 | -36 318 | 60 000 | 75 000 | 75 000 |
| Forsikring | | | 15 946 | | 8 750 | 7196 | 16 000 | 10 000 | 16 000 |
| Bankkostnader | | | 12 653 | | 13 125 | -472 472 | 15 000 | 15 000 | 15 000 |
| Tap og lignende | | | - | | 43 750 | -43 750 | 50 000 | 50 000 | 50 000 |
| **Sum driftskostnader** | | | **1 719 429** | | **1 544 375** | **175 054** | **1 964 000** | **1 765 000** | **2 216 000** |
|  | | |  | |  |  |  |  |  |
| **SUM KOSTNADER** | | | **9 772 017** | | **10 123 750** | **-351 733 088** | **10 781 530** | **11 570 000** | **12 562 000** |
| **Resultat før finans** | | | **635 874** | | **130 375** | **505 499** | **505 598** | **149 000** | **68 000** |
|  | | |  | |  |  |  |  |  |
| Renteinntekter | | | - | | 8 750 | -8 750 | 10 000 | 10 000 | 10 000 |
| Finanskostnader | | | 1112 | | 1 750 | -638 | -2500 | -2000 | -2500 |
|  | | |  | |  |  |  |  |  |
| **RESULTAT** | | | **634 762** | | **137 375** | **497 387** | **513 098** | **157 000** | **75 500** |
|  | |  |  | |

NORSK REDAKTØRFORENING - BALANSE 2019-2022

Et bilde som inneholder bord

Automatisk generert beskrivelse